Et par betjente fik både ukvemsord og en fuckfinger som reaktion, da de søndag aften sigtede en restauratør i Henne Strand for at holde åbent i strid med forbuddet.

Det oplyser TV Syd om sagen, der skyldes, at fem gæster var dukket op på restaurationen.

Ejeren af stedet står til en bøde på 5.000 kroner for at overtræde det forbud, som trådte i kraft i onsdag sidste uge. For at hindre spredning af smitte skal barer, diskoteker, restauranter og andre etablissementer holde lukket.